કાર્ડિઓલોજીસ્ટ ડૉક્ટર હસમુખ રાવતે બીયરનાં ફાયદા શું છે તે અંગે પુછવામાં આવતા કહ્યું હતું કે બીયર દેખીતી રીતે ફેટ અને ફાયબરફ્રી છે તેમાં પ્રોટીનનું પ્રમાણ પણ છે. ઘણી બીયરોમાં પોટેશિયમ, મેગ્નેસિયમ અને બી વિટામીન પણ છે. આ ઉપરાંત કાર્બોહાઈડ્રેડનું પ્રમાણ પણ છે. ફોલિક એસિડ પણ છે જે લોહીમાં હોમોસાઈસ્ટિનનું પ્રમાણ ઘટાડે છે. હાઈ હોમોસ્ટીલનું પ્રમાણ હાર્ટ રોગ માટે જાખમી પરિબળ તરીકે ગણવામાં આવે છે. બીયરમાં નેચરલ એન્ટિ ઓક્ટિડન્સ છે. રેડ વાઈનમાં મળતા એન્ટિ ઓક્ટિજન્સની જેમજ અનેક તત્વો છે. શ્રેણીબદ્ધ વૈજ્ઞાનિક અભ્યાસમાં જાણવા મળ્યું છે કે રેડવાઈન અથવા બીયરમાં રહેલા પોલીફેનોલિક તત્વો પણ અસરકારક છે. જે હાડકાઓ અને ધમનીઓ માટે પણ ઉપયોગી છે. નિયમિતપણે ઓછા પ્રમાણમાં બીયરના ઉપયોગના ફાયદા રહેલા છે.